stanford-oval/wikipedia huggingface dataset:
Bützow (täsmennyssivu)

Bützow, joka on saksalaisen kaupungin nimi (Bützow), on seuraavien henkilöiden sukunimi:
Bjarne Bützow (1897–1966), suomalainen metsänhoitaja, metsäneuvos
Helene Bützow (s. 1955), suomalainen kääntäjä
Yngve Bützow (1898–1953), suomalainen sotilas ja kilparatsastaja, Bjarne Bützowin veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bo Linde

Anders Bo Leif Linde (1. tammikuuta 1933 – 2. lokakuuta 1970) oli ruotsalainen säveltäjä, jonka tyyli muistuttaa 1900-luvun neoklassisten säveltäjien kuten Benjamin Brittenin ja Samuel Barberin ilmaisua.
Sievänen

Sievänen on muun muassa seuraavien suomalaisten henkilöiden sukunimi:
Jaakko Sievänen (1932–2013), taidemaalari
Kalle Sievänen (1911–1996), pistooliampuja
Ritva Sievänen-Allen (1930–2009), kirjastonjohtaja ja professori
Tiiamari Sievänen (s. 1994), lentopalloilija.
Camilla Mickwitz

Camilla Mickwitz (o.s. Zilliacus; 22. syyskuuta 1937 Helsinki – 4. heinäkuuta 1989 Helsinki) oli suomalainen lastenkirjailija, kuvittaja ja animaattori. Hän loi Pikku Kakkosen alkuanimaation ja Varokaa heikkoa jäätä -tietoiskun sekä animaatiosarjat ja niihin perustuvat kirjasarjat Emiliasta, Jasonista ja Mimosasta.
Kuvakirjoja

Jason (1975)
Jasonin kesä (1976)
Jason ja vihainen Viivi (1977)
Jason muuttaa maasta (1978)
Emilia ja kolme pikkuista tätiä (1979)
Emilia ja kuningas Oskari (1980)
Emilia ja Oskarin nukke (1980)
Emilia ja onni (1980)
Emilia ja kaksoset (1981)
Mimosa (1983)
... ja sinusta tulee pelle (1984)
Mimosan syntymäyö (1985)
Mimosa ja täysikuufestivaali (1987)
Pieni enkeli (1987)
Ei kai täällä ole käärmeitä? (1988)
Uusitalojen uusi talo (1989)
Chama Cha Mapinduzi

Chama Cha Mapinduzi eli vallankumouspuolue on Tansanian valtapuolue. Puolue perustettiin vuonna 1977 silloisen presidentin Julius Nyereren johdolla yhdistämällä mannermaan valtapuolue Tanganyika African National Union (TANU) ja Sansibarin suosituin Afro-Shirazi Party eli ASP.
Vuonna 2010 valitussa parlamentissa Chama Cha Mapinduzilla on 270 paikkaa 384:stä. Sillä on enemmistö myös Sansibarin edustajainhuoneessa. Puolueen puheenjohtaja Samia Suluhu Hassan valittiin Tansanian presidentiksi vuonna 2021.
Aiheesta muualla

CCM kotisivut (Arkistoitu – Internet Archive) (englanniksi)
CEN

| CEN |
| --- | --- |
 CEN-jäseniin kuuluvat maat.
Toimiala:  standardisointi
Toiminta-alue:  EEC, EFTA
Aiheesta muualla
Sivusto
Infobox OKNimi-testi OK: 
CEN, (ransk. Comité Européen de Normalisation tai engl. European Committee for Standardization) on yksityinen voittoa tavoittelematon järjestö, jonka päätehtävinä on edistää eurooppalaista standardisointia.
EEC ja EFTA-maiden standardisointijärjestöt perustivat CEN:n vuonna 1961. Järjestön kansalliset jäsenet tuottavat yhteistyössä vapaaehtoisia eurooppalaisia EN-standardeja. CENin vastuualueeseen kuuluvat elektroniikkaa (Cenelec) ja tietoliikennettä (ETSI) lukuun ottamatta kaikki standardit.
CENiin kuuluvat tällä hetkellä Alankomaat, Belgia, Bulgaria, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Liettua, Luxemburg, Pohjois-Makedonia, Malta, Norja, Puola, Portugali, Ranska, Romania, Ruotsi, Slovakia, Saksa, Slovenia, Suomi, Sveitsi, Tšekki, Tanska, Turkki, Unkari, Viro ja Yhdistynyt kuningaskunta. Suomea CENissä edustaa Suomen Standardisoimisliitto SFS. CENin standardit vahvistetaan Suomessa SFS-EN-standardeiksi.
Kansainvälisen standardoimisjärjestön ISO:n kanssa CEN on tehnyt Wienin sopimuksen.
Muutamia EN-standardeja > EN 1 - 9999

EN 1: Nestemäiset öljyuunit, joissa on höyrystyspolttimia
EN 2: Paloluokitus
EN 3: Kannettavat sammuttimet
EN 71: Lelujen turvallisuus
EN 81: Hissien turvallisuus
EN 115: Liukuportaiden ja liikkuvien käytävien turvallisuus
EN 166: Henkilökohtainen silmäsuojaus. tekniset tiedot
EN 206:  Betoni. Määrittely, ominaisuudet, valmistus ja vaatimustenmukaisuus
EN 1177: Iskuja vaimentavien leikkikenttien pinta. Turvallisuusvaatimukset ja testimenetelmät
EN 1325-1: Arvohallinnan sanasto, arvon arviointi ja toiminnallinen analyysi
EN 1337: Rakennelaakerit
EN 1399: Joustavat lattiat. Palaneen ja palaneen savukkeen kestävyyden määrittäminen
EN 1990…1999: Eurokoodit
EN 2366:2019: Ilmailu- ja avaruussarja - Levyt ja liuskat - Lämpökestävät seokset - Kylmävalssatut - Paksuus ≤ 3 mm - Mitat
Muutamia EN-standardeja > EN 10000 - 39999

EN 10002: Metallimateriaalit - vetokokeet
EN 13000: Nosturi - Autonosturi
EN 13670: Betonirakenteiden toteuttaminen
Muutamia EN-standardeja > EN 40000 - 69999

EN 45004: Yleiset kriteerit tarkastustoimintaa suorittavien erityyppisten laitosten toiminnalle (Peruutettu ja korvattu standardilla EN ISO/IEC 17020)
EN 45020: Standardointi ja siihen liittyvät toiminnot - Yleinen sanasto
EN 60065: Audio-, video- ja vastaavat elektroniset laitteet - Turvallisuusvaatimukset.
EN 60073: Merkkivalolaitteiden ja toimilaitteiden koodaus lisävärillä ja -välineillä;
EN 60447: Ihmisen ja koneen käyttöliittymä: toimintaperiaatteet;
EN 60950-1: Tietotekniikkalaitteet - Turvallisuus - Osa 1: Yleiset vaatimukset
Aiheesta muualla

CEN kotisivut (Arkistoitu – Internet Archive)
Saksan liittokansleri

| Saksan liittokansleri |
| --- | --- |
 Bundeskanzler der Bundesrepublik Deutschland
 
 
 Nykyinen Olaf Scholz 8. joulukuuta 2021 lähtien
Virka-asunto:  Bundeskanzleramt (Berliini)  Palais Schaumburg (Bonn)
Nimittäjä:  Saksan liittopresidentti
Kauden pituus:  4 vuotta
Perustettu:  1. kesäkuuta 1867 (Saksan keisarikunta)  24. toukokuuta, 1949 (Saksan liittotasavalta)
Ensimmäinen:  Otto von Bismarck 	(valtakunnankansleri) Konrad Adenauer (liittokansleri)
Kotisivut:  www.bundeskanzler.de
Saksan liittokansleri (saks. Bundeskanzler der Bundesrepublik Deutschland) johtaa Saksan hallitusta. Liittokansleri vastaa pääministerin virkaa.
Saksan liittopäivät valitsee liittokanslerin liittopresidentin ehdotuksesta. Käytännössä tämä tarkoittaa suurimman puolueen puheenjohtajaa. Liittokansleri nimittää ministerit eikä hän tarvitse tähän liittopäivien hyväksyntää. Ministerien määrä vaihtelee hallituksesta toiseen. Päinvastoin kun useimmissa parlamentaarisissa järjestelmissä, liittokokous ei voi suoraan erottaa kansleria valitsematta hänen seuraajaansa.
Liittokanslerit

| Nro | Liittokansleri | Liittokansleri | Toimessa | Puoluekanta | Puoluekanta |
| --- | --- | --- | --- | --- | --- |
| 1. |  | Konrad Adenauer  (1876–1967) | 20. syyskuuta 1949 – 16. lokakuuta 1963 | kristillisdemokraatti |  |
| 2. |  | Ludwig Erhard  (1897–1977) | 16. lokakuuta 1963 – 1. joulukuuta 1966 | kristillisdemokraatti |  |
| 3. |  | Kurt Georg Kiesinger  (1904–1988) | 1. joulukuuta 1966 – 21. lokakuuta 1969 | kristillisdemokraatti |  |
| 4. |  | Willy Brandt  (1913–1992) | 21. lokakuuta 1969 – 7. toukokuuta 1974 | sosiaalidemokraatti |  |
| 5. |  | Helmut Schmidt  (1918–2015) | 16. toukokuuta 1974 – 1. lokakuuta 1982 | sosiaalidemokraatti |  |
| 6. |  | Helmut Kohl  (1930–2017) | 1. lokakuuta 1982 – 27. lokakuuta 1998 | kristillisdemokraatti |  |
| 7. |  | Gerhard Schröder  (s. 1944) | 27. lokakuuta 1998 – 22. marraskuuta 2005 | sosiaalidemokraatti |  |
| 8. |  | Angela Merkel  (s. 1954) | 22. marraskuuta 2005 – 8. joulukuuta 2021 | kristillisdemokraatti |  |
| 9. |  | Olaf Scholz  (s. 1958) | 8. joulukuuta 2021 – | sosiaalidemokraatti |  |
Aiheesta muualla

Kuvia tai muita tiedostoja aiheesta Saksan liittokansleri Wikimedia Commonsissa
Camilla Luddington

| Camilla Luddington |
| --- | --- |
 Camilla Luddington vuonna 2014
Henkilötiedot
Koko nimi:  Camilla Anne Luddington
Syntynyt: 15. joulukuuta 1983 (ikä 40) Ascot, Englanti, Yhdistynyt kuningaskunta
Ammatti:  näyttelijä
Puoliso:  Matthew Alan
Näyttelijä
Aktiivisena:  2007–
Merkittävät roolit:  Greyn anatomia Tomb Raider  Rise of the Tomb Raider  Shadow of the Tomb Raider
Aiheesta muualla
IMDb 
Camilla Anne Luddington (s. 15. joulukuuta 1983 Ascot, Englanti) on brittiläinen näyttelijä, joka tunnetaan muun muassa roolistaan lääkäri Jo Wilsonina ABC:n sairaalamaailmaan sijoittuvassa televisiosarjassa Greyn anatomia.
Luddington ääninäytteli Lara Croftia ensi kerran vuoden 2013 Tomb Raider videopelissä. Hän jatkoi roolissa vuoden 2015 Rise of the Tomb Raider pelissä ja toisti roolinsa vuoden 2018 Shadow of the Tomb Raider -pelissä. Hän voitti DICE Awards -palkinnon Outstanding Character Performance kategoriassa suorituksestaan Rise pelissä.
Valikoitu filmografia

| Elokuva/televisiosarja> Vuosi | Elokuva/televisiosarja> Nimi | Elokuva/televisiosarja> Rooli |
| --- | --- | --- |
| 2012 | True Blood | Claudette |
| 2012 | Californication | Lizzie |
| 2012– | Greyn Anatomia | Dr. Josephine ”Jo” Wilson |
| 2014 | The Pact 2 | June Abbott |
| 2017 | Justice League Dark | Zatanna (äänirooli) |

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
| 2013 | Tomb Raider | Lara Croft |
| 2015 | Rise of the Tomb Raider | Lara Croft |
| 2018 | Shadow of the Tomb Raider | Lara Croft |
Aiheesta muualla

Camilla Luddington Internet Movie Databasessa. (englanniksi)
Sampu

Sampu on kylä Huittisissa Satakunnan maakunnassa noin kolme kilometriä Huittisten keskustasta koilliseen. Sammun koulussa on noin 130 oppilasta. Sammussa sijaitsee teollisuusalue ja jäteasema.
Brendan Galloway

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Brendan Joel Zibusiso Galloway
Syntymäaika: 17. maaliskuuta 1996
Syntymäpaikka: Harare, Zimbabwe
Pelipaikka: vasen laitapuolustaja
Pituus: 188 senttimetriä
Paino: 87 kilogrammaa
Seura
Seura: Luton Town
Junioriseurat
0000–2011: Milton Keynes Dons
Seurat
| Vuodet | Seura | O | (M) |
| 2011–2014 | Milton Keynes Dons | 10 | (0) |
| 2014–2019 | Everton | 17 | (0) |
| 2016–2017 | → West Bromwich (laina) | 3 | (0) |
| 2017–2018 | → Sunderland (laina) |  |  |
| 2019– | Luton Town |  |  |
Maajoukkue
| 2012 | Englanti U17 | 4 | (0) |
| 2013–2014 | Englanti U18 | 3 | (0) |
| 2014–2015 | Englanti U19 | 8 | (0) |
| 2016– | Englanti U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 23. marraskuuta 2016.  Maajoukkueuran tilastot päivitetty 23. marraskuuta 2016.
Brendan Joel Zibusiso Galloway (s. 17. maaliskuuta 1996 Harare, Zimbabwe) on zimbabwelaissyntyinen englantilainen jalkapalloilija, joka edustaa Englannin mestaruussarjassa pelaavaa Luton Townia. Vasenjalkainen Galloway on pelipaikaltaan vasen laitapuolustaja.
Ura > Seurajoukkueura

Galloway on Milton Keynes Donsin kasvatti. Hän debytoi seuran edustusjoukkueessa Englannin ykkösliigassa kaudella 2011–2012 pelaten yhden ottelun. Yhteensä Galloway pelasi Donsin paidassa kymmenen ottelua. Elokuussa 2014 hän siirtyi Englannin valioliigan Evertoniin. Galloway debytoi pääsarjatasolla toukokuussa 2015 West Ham Unitedia vastaan. Kaudella 2014–2015 hän pelasi kahdessa valioliigaottelussa. Sittemmin hän pelasi myös lainasopimuksella West Bromwich Albionissa ja Sunderlandissa. Kesällä 2019 hän siirtyi Luton Towniin.
Ura > Maajoukkueura

Galloway on edustanut Englantia monissa nuorten maajoukkueissa. Hän voi edustaa aikuisten maajoukkuetasolla Englannin sijaan myös synnyinmaataan Zimbabwea.
Muuta

Galloway syntyi Zimbabwessa, mutta muutti Englantiin ollessaan kuusivuotias.
Satuja ja tarinoita

| Satuja ja tarinoita HC Andersen |
| --- | --- | --- |

Studioalbumin tiedot
 Äänitetty : lokakuu 1989 – tammikuu 1990, Wiipuri Studio
 Julkaistu: 1990
 Formaatti: LP, CD (2015)
 Tuottaja(t): Otra Romppanen, Teemu Horto, HC Andersen
 Tyylilaji: hardcore punk
 Kesto: 34.13 43.18 (CD)
 Levy-yhtiö: Stigma Stupido Records (2015)
Muut kannet
 Vuoden 2015 uusintapainos
HC Andersenin muut julkaisut
| HCA-virus (EP) 1989 | Satuja ja tarinoita 1990 | 5 vuodenaikaa 1992 |
Satuja ja tarinoita on HC Andersenin ensimmäinen studioalbumi, joka julkaistiin vuonna 1990.
10. heinäkuuta 2015 Stupido Records julkaisi albumista 25-vuotisjuhlapainoksen ensimmäistä kertaa CD-formaatissa. Albumi sisältää 9 aikoinaan tilanpuutteen vuoksi julkaisematta jäänyttä kappaletta.
Kappaleet

| 0 | 1 | 2 |
| --- | --- | --- |
|  A-puoli Miekkatanssi – 0.43  Naapurivainajan huono päivä – 0.48  Lihaa – 0.59  Interlude 1 – 0.04  Jos sun lysti on... – 0.37  Ruma ankanpoikanen – 0.32  Radio – 0.29  Terveyttä varpaisiin – 0.40  Liperin nuoriso – 0.58  Kaipuu Ukrainaan, muistojen maahan – 0.33  Keisarin uudet vaatteet (Lacoste) – 0.40  Lobotomia – 0.34  Interlude 2 – 0.15  Aamutuimaan iltasella – 0.51  Elämäni tarina – 0.24  HCA-tehdas – 1.20  Poika & sisko – 0.37  Sininen ja valkoinen – 1.48  Laivoja kaksi (3) – 0.23  Interlude 3 – 0.16  Munat lytyssä – 1.09  Kehityksen kärjessä – 0.38  Apua! – 1.09  Interlude 4 – 0.04  Nimensä veroiset – 0.30  |  B-puoli Sikopaimen – 0.28   Kaikille turpaan – 0.46  Pieni merenneito – 0.40  Mies pullossa – 0.58  Itnstru – 0.23  Tornion kevät – 0.50  Nelje – 0.38  STV – 1.26  Koira & disgo – 0.43  Lentävä lapanen – 0.11  Metsään – 0.46  Pelto täynnä kukkia – 0.40  Hiha (tyhjä) – 0.03  Poikasi on koira – 0.56  Radiointijenkka – 0.28  Vakaa tinasotamies – 1.08  Interlude 5 – 0.06  HCA on hyvä – 0.31  HCA on paras – 0.36  Raimo Häyrinen – 1.09  Ensio elää – 0.16  Hammaslääkäri – 0.32  Köyhät kylpyyn – 0.45  Houkutteleva tarjous (kiinni veti) – 0.38  Hyvää joulua – 1.35  |  CD-painoksen bonuskappaleet Bostonissa autolla  Diana  Etuveto  HC Andersen  HCA-teline  Kylmä lahna  Mullon liian lyhyt sänky  Urheiluruutu  Sorbus-valssi  |
Kokoonpano

Ville Mäntynen – laulu
Jake Romppanen – kitara
Pakke Pakarinen – basso
Teho Majamäki – marimba, vibes
Ema Hurskainen – drums
Kokoonpano > Vierailevat muusikot

Otra Romppanen – kitara
Sanna – kantele
Aiheesta muualla

Satuja ja tarinoita finnmusic.net -sivustolla
Chameleon Casanova

Chameleon Casanova on Jari Sillanpään kappale, ja se on ilmestynyt vuonna 2005. Chameleon Casanova on tehty yhdessä Beats and Stylesin kanssa. 
Musiikkivideossa Sillanpää esiintyy charmikkaasti valkoisessa puvussa, ja tanssahtelee sulavasti.
Samsin halmeoni

Samsin halmeoni (hangul: 삼신 할머니; hanja: 三神 할머니) on korealaisessa mytologiassa esiintyvä naispuolinen henkiolento, joka auttaa naisia synnytyksen aikana ja syntynyttä lasta kasvamaan ja pysymään terveenä. Sanaparin jälkimmäinen osa "halmeoni" tarkoittaa korean kielessä isoäitiä.
Samsin halmeonille pidetään alttaria yleensä kodin sisäpuolella. Alttarin merkkinä toimii nurkkaan ripustettu paperinpala tai olki. Synnytyksen jälkeisenä viikkona perinteeseen on kuulunut riisin ja merileväkeiton tarjoaminen Samsin halmeonille aamuin ja illoin.
Perinteisesti korealaiset vanhemmat ovat aloittaneet lapsensa ensimmäisen syntymäpäivän juhlimalla doljanchia. Alun perin juhlan tarkoitus oli muun muassa rukoilla Samsin halmeonia ja tarjota tälle ruokaa. Nykyään useimmat vanhemmat juhlivat doljanchia perinteiden ylläpitämisen vuoksi, eivätkä niinkään Samsin halmeonia ajatellen. Ainakin kristityt korealaiset rukoilevat hänen sijaansa Jumalaa. Samanlaisen juhlan nimeltä baekil vanhemmat pitävät 100. päivänä vauvan syntymän jälkeen. Myös baekilin aikana on alun perin rukoiltu Samsin halmeonia.
Chameleon (Michela Pacen kappale)

|  Chameleon |
| --- | --- |
 Michela esittämässä kappaletta toisen semifinaalin kenraaliharjoituksessa.
Kappaleen tiedot
Esittäjä(t):  Michela Pace
Levy-yhtiö:  Symphonix
Kesto:  3:01
Tyylilaji:  pop
Julkaistu:  10. maaliskuuta 2019
Säveltäjä(t):  Joacim Persson, Paula Winger, Borislav Milanov, Johan Alkaenas
Sanoittaja(t):  Joacim Persson, Paula Winger, Borislav Milanov, Johan Alkaenas
Euroviisutiedot
Vuosi:  2019
Maa:  Malta
Kieli:  englanti
Sijoitus:  14.
Pisteet:  107
Sijoitus semifinaalissa:  8.
Pisteet semifinaalissa:  157
Video:  videolinkki
Chameleon on maltalaisen laulajan Michela Pacen esittämä kappale, jolla hän edusti Maltaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 107 pistettä ja saavutti sijan 14.
Charles Stevenson

Charles Leslie Stevenson (1908-1979) oli yhdysvaltalainen analyyttiseen suuntaukseen kuulunut filosofi, joka tunnetaan ennen kaikkea etiikan ja estetiikan tutkimuksistaan. Stevenson opiskeli Englannissa Ludwig Wittgensteinin ja G. E. Mooren kanssa, ja toimi professorina Yalen yliopistossa vuosina 1939–1946 ja Michiganin yliopistossa vuosina 1946–1977.
Stevenson tunnetaan emotivismin puolestapuhujana. Hän kehitti sitä metaeettiseksi teoriaksi.
Teoksia

The Emotive Meaning of Ethical Terms (1937)
Persuasive Definitions (1938)
Ethics and Language (1944)
Facts and Values (1963)
Aiheesta muualla

Boisvert, Daniel R.: Charles Leslie Stevenson The Stanford Encyclopedia of Philosophy. The Metaphysics Research Lab. Stanford University. (englanniksi)
Kemerling, Garth: C. L. Stevenson Philosophy Pages (englanniksi)
Kemerling, Garth: Ethical Emotivism Philosophy Pages (englanniksi)
Portmore, Doug: C. L. Stevenson’s Emotivism Archive.org (englanniksi)
Seututie 965

Seututie 965 on Pelkosenniemeltä Savukosken kautta Sallan Kelloselälle johtava seututie. Tiellä on pituutta noin 98 kilometriä. Se on koko matkalta päällystetty ja kaksikaistainen.
Reitti

Pelkosenniemi
Pelkosenniemi (vt 5, E63)
Savukoski
Savukoski (st 967)
Salla
Saija
Kotala (yt 9651)
Kelloselkä (kt 82)
Sievinen

Sievinen on muun muassa seuraavien henkilöiden sukunimi:
Jani Sievinen (s. 1974), suomalainen kilpauimari
Ulla-Maija von Hertzen (o.s. Sievinen, s. 1954), suomalainen toimittaja ja kirjailija
Kuvitteellisia henkilöitä

Televisiosarjassa Salatut elämät :
Lasse Sievinen
Paula Sievinen, Lasse Sievisen ent. vaimo
Lasse ja Paula Sievisen lapset:
Katri Sievinen
Heli Sievinen
Annika Sievinen
Severi Sievinen
Leo Sievinen, Lasse Sievisen veli
Riitta Sievinen, Leo Sievisen ent. vaimo
Leo ja Riitta Sievisen lapset:
Joonatan Sievinen
Satu Sievinen
Jere Sievinen
Jere Sievisen lapsi:
Leo Sievinen
Sergei Zalygin

Sergei Pavlovitš Zalygin (ven. Сергей Павлович Залыгин, 1913–2000) oli neuvostoliittolainen kirjailija. Hän toimi Novy Mir -kirjallisuuslehden päätoimittajana. Zalygin tunnettiin luonnonsuojelijana.
Zalygin syntyi Siperiassa vuonna 1913. Hän valmistui insinööriksi Omskin hydrologisesta instituutista vuonna 1939. Toisen maailmansodan aikaan Sergei Zalygin teki muun muassa vesitutkimuksia, toimimalla esimerkiksi tutkimusretkikunnan johtajana. Kirjailijan uran Zalygin aloitti varsinaisesti vasta 50-luvulla. Zalyginia totuttiin pitämään tyypillisen proosallisen maaseutukuvauksen puolestapuhujana. Myöhemmin Sergei Zalygin laajensi otettaan, näiden ilmiöitten kuvailijana: kaupungistumiseen sekä sukupuolten väliseen roolijakoon, ristiriitaan ja näiden rooliodotusten kehittymiseen.
Suomennetut teokset

Eteläamerikkalainen vaihtoehto: Romaani.  ((Južnoamerikanski variant.) Suomentanut Ulla-Liisa Heino. Neuvostokirjallisuutta-sarja)  Weilin + Göös, 1981.
Oska – Yhden miehen maa.  (Oska – Smesnoj Maltsik, 1976)  SN-kirjat, 1989.
Aiheesta muualla

Celestine Bohlen: Sergei Zalygin, 86, Is Dead; Editor Fought Soviet Censors. New York Times 21.4.2000. (englanniksi)
Seututie 957

|  > Pallaksentie, Ounasjoentie, Ounastie |
| --- | --- |

Maa:  Suomi
Tieluokka:  seututie
Omistaja:  Suomen valtio
Tienpitäjä:  Väylävirasto
Pituus:  67 km
Alkupiste:  Särkijärvi, Muonio
Päätepiste:  Peltovuoma, Enontekiö (67 km)
Päällyste:  asfaltti
Kaistaluku:  2
Seututie 957 on Lapissa kulkeva seututie. Tie kulkee Muonion Särkijärveltä Enontekiön Peltovuomaan.. Tie kulkee Pallas-Yllästunturin kansallispuiston halki ja tien varrella on paljon upeita maisemia.
Seututie 957 kulkee myös Pallasjärven rannalla
Reitti ja tieyhteydet

Särkijärvi (kt 79)
Kutuniva (yt 9572)
Pallas (yt 9571)
Raattama (yt 9562)
Peltovuoma (st 956)
Sievä Juuri-Oja

| Sievä Juuri-Oja> Henkilötiedot |
| --- | --- |
Koko nimi:  Sievä Lyyli Fågel
Syntynyt: 26. huhtikuuta 1888 Oitti
Kuollut: 8. tammikuuta 1972
Ammatti:  näyttelijä
Puoliso:  Sakeus Juuri-Oja
Sievä Lyyli Juuri-Oja (o.s. Fågel; 26. huhtikuuta 1888 Oitti – 8. tammikuuta 1972 Lahti) oli suomalainen näyttelijä.
Ura

Juuri-Ojan vanhemmat olivat ratamestari J. H. Fågel ja Emilia Juhola. Kansakoulun jälkeen hän suoritti Suomen Kansallisteatterin oppilaskoulun 1906–1908, minkä jälkeen hän näytteli Kaarlo Karin Suomalaisessa Teatteriseurueessa 1908–1910. Ura jatkui Oskar Krabbe-Rosqvistin Suomalaisessa Turneessa 1911 ja Erkki Karun Kiertuenäyttämössä 1912–1913. Vuosina 1915–1923 Juuri-Oja näytteli työväen näyttämöillä muun muassa Pietarsaaressa ja Hämeenlinnassa. Sen jälkeen hän muutti Yhdysvaltain Massachusettsiin, missä hän näytteli Fitchburgissa Saiman ja Aamunkoiton näyttämöillä 1924–1926. Syyskaudesta 1929 alkaen Juuri-Oja toimi Hämeenlinnan Näytelmäseuran johtajana. Hän harjoitti Hämeenlinnassa myös kampaajanliikettä.
Sievä Juuri-Ojan näyttämötehtäviin lukeutuu muun muassa Katri (Daniel Hjort), Kirsti (Elinan surma), Cyprienne (Erotaan pois), Kaisa (Pohjalaisia), Maija (Tukkijoella) ja Elli (Miehen kylkiluu).
Juuri-Ojan puoliso oli vuodesta 1915 Fitchburgissa vuonna 1926 kuollut teatterinjohtaja, näyttelijä, muusikko ja näytelmäkirjailija Sakeus Juuri-Oja. Heillä oli neljä lasta. Suomen sisällissodan loppuvaiheissa Juuri-Ojat pakenivat Venäjälle, josta palasivat Suomeen 1921.
Carillo Gritti

Carillo Gritti (12. toukokuuta 1942 Martinengo – 9. kesäkuuta 2016) oli Consolata-lähetyssaarnaajiin kuuluva italialainen roomalaiskatolinen piispa. Hänet vihittiin papiksi 24. kesäkuuta 1967 ja nimitettiin Itacoatiaran prelaatiksi Brasiliaan 5. tammikuuta 2000. Piispaksi vihkiminen seurasi 19. maaliskuuta. Pääkonsekraattorina toimi Alfio Rapisarda, jota avustivat Luiz Soares Vieira ja Giuliano Frigeni.
CE-merkintä

CE-merkintä (ransk. Conformité Européenne) tuotteessa osoittaa, että valmistaja vakuuttaa tuotteen täyttävän sitä koskevien EU:n direktiivien vaatimukset, ja että tuote on läpikäynyt mahdollisesti vaaditut tarkistukset. CE-merkintä on tarkoitettu helpottamaan tavaroiden vapaata liikkumista Euroopan sisämarkkinoilla. Euroopan talousalueella merkintä on pakollinen tietyissä tuoteryhmissä, kuten henkilösuojaimissa, leluissa, koneissa ja sähkölaitteissa. CE-merkintä tuli ensimmäiseksi EU-maissa käyttöön leluissa vuoden 1990 alusta.
CE-merkintä ei ole laatumerkki. Se voidaan yleensä kiinnittää tuotteeseen ilman puolueettoman osapuolen suorittamaa testausta, vaikkakin merkinnän saa kiinnittää vain niiden tuoteryhmien tuotteisiin, joissa sitä edellytetään.
CE-merkintä sähkölaitteissa

Direktiiviä 2006/95/EY sovelletaan kaikkiin sähkölaitteisiin, jotka on suunniteltu käytettäviksi vaihtovirralla nimellisjännitealueella 50–1000 V (AC) ja tasavirralla nimellisjännite-alueella 75–1500 V (DC) lukuun ottamatta tiettyjä direktiivissä lueteltuja laitteita tai ilmiöitä mm.
Räjähdysvaarallisissa tiloissa käytettävät sähkölaitteet
Sähkömittarit
Kotitalouskäyttöön tarkoitetut pistotulpat ja -rasiat
Pienjännitedirektiivin 2006/95/EY tarkoituksena on taata, että Euroopan unionin markkinoilla olevat sähkölaitteet eivät oikein käytettyinä, asennettuina ja huollettuina vaaranna henkilöiden, kotieläinten tai omaisuuden turvallisuutta. Direktiivissä esitetään olennaiset turvallisuustavoitteet, joiden mukaisia sähkölaitteiden on oltava, jotta ne voidaan saattaa EU:n markkinoille. Direktiivin olettamuksena on, että standardinmukainen tuote täyttää direktiivin olennaiset turvallisuusvaatimukset. Standardien käyttäminen ei kuitenkaan ole pakollista, vaan direktiivin turvallisuusvaatimusten täyttyminen on mahdollista todistaa myös esimerkiksi erilaisia osoittamismenettelyitä ja riskinarviointeja käyttäen.
Pienjännitedirektiivi on saatettu osaksi Suomen lainsääsäädäntöä seuraavien säädösten kautta: sähköturvallisuuslaki (410/1996), sähköturvallisuusasetus (498/1996), KTM:n päätös sähkölaitteiden turvallisuudesta (1694/1993). Tukesin mukaan kertaluontoisesti myytävissä itse valmistetuissa yksittäisissä sähkölaitteissa ei ole pakko olla CE-merkintää, mutta silloinkin myyjä on vastuussa laitteen turvallisuudesta.